מונא מארון

מונא מארון (בערבית: منى مارون; נולדה ב־3 בדצמבר 1970) היא פרופסור ערבייה-ישראלית לפסיכולוגיה, עוסקת בחקר המוח - נוירוביולוגיה של למידה וזיכרון וחקר רגשות; ראש החוג לנוירוביולוגיה באוניברסיטת חיפה. סגנית נשיא אוניברסיטת חיפה ודיקנית למחקר ופיתוח (2022). האישה הראשונה מהכפר שלה, עספיא, אשר סיימה דוקטורט והיא הפרופסור הערבייה הראשונה למדעי המוח בישראל.

בשנת 2024 נבחרה לרקטורית אוניברסיטת חיפה, ותיכנס לתפקיד באוקטובר 2024. מארון היא הערבייה הראשונה בישראל שהתמנתה לתפקיד רקטור<ref></ref>

==ביוגרפיה==
מארון נולדה בעספיה, ישראל, למשפחת מארון ערבית-נוצרית, מרונית משכילה שרוב בניה ובנותיה רכשו תארים אקדמיים. הוריה, לויס ונביהה חוא מארון, גרים בעוספיה, שם גדלה יחד עם אחיותיה לטיפה, וסילה ומנאל.

מארון למדה בבית הספר היסודי ובחטיבת הביניים בבית ספר אורט בעספיה, ובתיכון בבית הספר הערבי-אורת'ודוקסי בחיפה.

מתגוררת בעספיא.

==קריירה ==

מארון למדה לימודים גבוהים באוניברסיטת חיפה. ב-1992 סיימה תואר ראשון בפסיכולוגיה ואנגלית, ב-1996 תואר שני במגמה לפסיכוביולוגיה בחוג לפסיכולוגיה ובשנת 2000 סיימה את התואר השלישי בפסיכוביולוגיה. את הפוסטדוקטורט עשתה בצרפת באוניברסיטת PARIS XI, במעבדה לחקר הלמידה וזיכרון ORSAY FRANCE-NAMC.

בשנת 2024 נבחרה כחברת הסגל האקדמי הערבייה הראשונה בישראל למינוי בתפקיד רקטור<ref></ref>

== מחקרה ==
מארון חוקרת את הבסיס העצבי של הפרעת חרדה פוסט-טראומה במודל מעבדתי בחולדה. במסגרת מחקריה על האפשרות למחוק זיכרונות של פחד פיתחה חסם שניתן בהזרקה. חסם זה מונע את הפעלתה של המולקולה AKT, שיש לה תפקיד מכריע בתהליכים המשפיעים על היווצרות הזיכרון. כאשר מולקולה זו אינה יכולה לפעול, לא נוצרת תגובת פחד. יותר מכך, הזרקה חד פעמית של החסם בחלון זמן ספציפי יכולה למחוק זיכרון של פחד ספציפי, ולמנוע את ההופעה מחדש של תגובת הפחד. טיפול זה יכול לסייע בטיפול בתסמונת פוסט טראומתית. מארון שוקדת גם על מחקר פרה-קליני הבודק אם לחומר מסוים יש יכולת למחוק זיכרונות טראומטיים, בתקווה לתרגם בסופו של דבר את הממצאים לצורך מציאת פתרון עבור חולים הסובלים מהפרעה טראומטית. המחקר גילה כי הזרקת חומר זה לחיות יכולה לבטל זיכרון של פחד, וכי קיימים הבדלים התפתחותיים במנגנונים המווסתים זיכרון של פחד בגורים, בהשוואה לחיות בוגרות. מכאן ניתן להניח שגם אצל בני אדם יידרשו טיפולים שונים עבור ילדים ועבור מבוגרים.

==פעילות ציבורית==
* משתתפת פעילה ב"ימי המוח", הנערכים בישראל כל שנה, בעיקר בתחום הגברת המודעות למדעי המוח בבתי ספר ערביים.
* הייתה חברה בעמותת אל-מראם, שמטרתה להגביר מודעות של תלמידים ערביים לנושאים מדעיים.
* כיהנה כחברה בוועדת שיפוט של מלגת נשיא המדינה פרס, 2013 במדעי המוח.
* השתתפה בסרט מטעם האיחוד האירופאי לעידוד בנות לפנות לקריירה מדעית.
* מארון מקדמת השכלה גבוהה בחברה הערבית וחונכת נערות מצטיינות<ref name=":0"></ref>

==פרסים והוקרה==
* בין 50 הנבחרות ברשימת אשת השנה מטעם ליידי גלובס, 2013.<ref> [http://www.globes.co.il/news/home.aspx?fid=6193 מונא מארון ברשימת "אשת השנה" של ליידי גלובס, ספטמבר 2013]</ref> הייתה לאישה הערביה הראשונה בישראל שזכתה לתואר זה בתחום מדעי החיים והטבע.
* נבחרה למס' 48 ברשימת העיתון פורבס של "50 הנשים החזקות בישראל 2014".<ref>https://forbes.co.il/הנשים-החזקות-בישראל-2014/</ref>
* אבירת The Peres Center for Peace & Innovation מרכז פרס לשלום ולחדשנות 2023<ref name=":0" />
* נבחרה לאחת מ-50 הנשים המשפיעות בישראל, עי העיתון גלובס - Globes 2023<ref name=":0" />
* תואר דוקטור לשם כבוד מהאוניברסיטה הפתוחה לשנת 2023
==קישורים חיצוניים==

* [https://web.archive.org/web/20160303171044/http://brain.haifa.ac.il/HTML/HTMLEng/mouna.html מונא מארון], דף אישי באתר אוניברסיטת חיפה
* [http://a-list.org.il/profile-page/244 הפרופיל של מונא מארון], באתר A-List
* [http://lista.org.il/profile-page/244/ הפרופיל של מונא מארון], באתר ליסטה
* [https://www.ynet.co.il/articles/0,7340,L-5626526,00.html חוקרים פרטיים: למה יש פחד שלא נעלם גם כשהסכנה חולפת?], באתר ynet
* 
* 
===סרטונים===
* [https://www.youtube.com/watch?v=T5XRSOlsEUs החיים על פי מונא] , כתבה ב"יומן" של הערוץ הראשון
* [https://www.youtube.com/watch?v=hlT7aFALQAE תחום מחקר מונא מארון] , הצגתה בסרטון באתר אוניברסיטת חיפה
* [https://www.youtube.com/watch?v=99QArs2mt1A דרכי התמודדות מונא מארון] , סרטון לעידוד בנות לבחירה במקצועות מדע וטכנולוגיה
* [https://www.youtube.com/watch?v=Tj2k9o7OoHo מוטיבציה מונא מארון] , סרטון נוסף לעידוד בנות לבחור במקצועות מדע וטכנולוגיה
* [https://www.youtube.com/watch?v=J1MuDxFkya4 מכשולים מונא מארון] , בסרטון מפרויקט "מדעניות מדברות"
* [http://youtube/ci3wsq00uI8 מונא מארון]

==הערות שוליים==

קטגוריה:סגל אוניברסיטת חיפה: מדעי הטבע
קטגוריה:נשות אקדמיה ערביות ישראליות
קטגוריה:אנשי אקדמיה ערבים ישראלים
קטגוריה:פסיכולוגים ערבים ישראלים
קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:מדעניות מוח ישראליות
קטגוריה:מדעני מוח ישראלים
קטגוריה:עספיא: אישים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:מרונים ישראלים
קטגוריה:בוגרי בית ספר אורתודוקסי ערבי
קטגוריה:בוגרות בית ספר אורתודוקסי ערבי
קטגוריה:מקבלי תואר דוקטור לשם כבוד מהאוניברסיטה הפתוחה
קטגוריה:ישראליות שנולדו ב-1970
קטגוריה:ישראלים שנולדו ב-1970